# Feve

Feve (Ferrocarrils de Via Estreta, en castellà Ferrocarriles de Vía Estrecha) va ser una companyia ferroviària pública espanyola que explotava les línies de tren d'un ample de via inferior a l'ample ibèric. Durant l'última època de la seva existència explotava 11 línies, la major part d'elles al voltant de la Serralada Cantàbrica i també a la Regió de Múrcia.
L'empresa es va dissoldre l'1 de gener de 2013, ja que el Ministeri de Foment d'Espanya va integrar Feve en Renfe Operadora i Adif per poder mantenir el servei. Adif es fa càrrec de la infraestructura a través d'una nova subdirecció general i Renfe del servei amb una altra subdirecció. El Govern d'Astúries va qüestionar la mesura inclosa al Pla de Reformes del govern espanyol.

## Història

Es va fundar a partir del tancament de l'Explotació de Ferrocarrils per l'Estat (EFE) el 1965.

### Feve a Catalunya

A Catalunya, havia tingut rutes com l'Olot-Girona o la Sant Feliu de Guíxols-Girona, ara desaparegudes. A més entre el 1976 i el 1979 aquesta empresa va explotar provisionalment fins al traspàs a la Generalitat catalana les actuals línies dels Ferrocarrils de la Generalitat de Catalunya arran dels problemes financers de les empreses Companyia General dels Ferrocarrils Catalans (1976) i Ferrocarrils de Catalunya (1977).

### Feve a Mallorca

A Mallorca, va explotar la línia de Palma a Inca fins que el 1994 va transferir a Serveis Ferroviaris de Mallorca aquesta explotació i es van poder així reobrir posteriorment els trams fins a Sa Pobla i Manacor, tancats als anys 80 per Feve a causa de problemes econòmics.

### Feve al País Valencià

En el cas del País Valencià, la companyia va traspassar l'explotació la xarxa mètrica a Ferrocarrils de la Generalitat Valenciana el 1986.

### Feve al País Basc

En el cas del País Basc, la companyia va traspassar l'explotació la xarxa mètrica a Euskotren Trena el 1979 excepte la línia Bilbao-Balmaseda i Bilbao-Karrantza.

## Últims serveis explotats

Aquests són els serveis que explotava abans de ser dissolta la companyia.
| | | Recorregut |
| Regionals | R1 | Ferrol-Oviedo-Gijón |
| Regionals | R2 | Oviedo-Santander |
| Regionals | R3 | Santander-Bilbao |
| Regionals | R4 | Lleó-Bilbao |
| Galícia | F1 | Ferrol-Ortigueira |
| Astúries | F4 | Gijón-Cudillero |
| Astúries | F5 | Gijón-Llaviana |
| Astúries | F6 | Oviedo-Infiesto |
| Astúries | F7 | Oviedo - San Esteban de Pravia |
| Astúries | F8 | Caudal-Aller |
| Cantàbria | F1 | Santander - Cabezón de la Sal |
| Cantàbria | F2 | Santander-Liérganes |
| País Basc | F-1 | Bilbao-Balmaseda |
| Castella i Lleó | F1 | Lleó-Guardo |
| Múrcia | F1 | Cartagena - los Nietos |

## Referències

* ↑ Decret llei 11/1965 del 23 de setembre. Butlletí Oficial de l'Estat Número 230. 25 de setembre de 1965 http://www.boe.es/boe/dias/1965/09/25/pdfs/A13102-13102.pdfFitxer:PDF+icon+bold.svg PDF(castellà)
* ↑ «Feve defiende su integración con Renfe y Adif como la "única solución" para la empresa» (en castellà). Europa Press, 03-05-2012. [Consulta: 5 maig 2012].
* ↑ «El Gobierno asturiano cuestiona la integración de Feve en Renfe y Adif» (en castellà). Expansion.com, 02-05-2012. [Consulta: 5 maig 2012].

## Vegeu també

* Explotació de Ferrocarrils per l'Estat